
Høringsuttalelse til Styrking og videreutvikling av programansvarligfunksjonen.

Vi viser til utredningen og avgir følgende høringsuttalelse. Det må bemerkes at på grunn av andre presserende arbeidsoppgaver, har vi ikke funnet tid til å behandle høringen i avdelingsstyret.

Innhold i en programansvarligfunksjon: I en akademisk institusjon som HiST er det strenge formelle og faglige krav ved ansettelse av det vitenskapelig personale. Bare i unntakstilfeller kan disse kravene settes til side ved ansettelser. Det betyr at med dagens tilsettingsprosedyrer kvalitetssikres rekruttering til det vitenskapelige personalet. I den daglige driften vil den faglige og pedagogisk kvalitet best bli ivaretatt ved å gi de vitenskapelige ansatte både tillit og ansvar for faglige kvalitetssikring. I tillegg har vi institusjonalisert et kvalitetssikringssystem. Her er dekanen og kvalitetsutvalget sentrale aktører. Vi finner det derfor ikke naturlig at en programansvarlig skal (sitat) sørge for at studietilbudene på programmet holder et kvalitativt godt nivå (se side 5 -  a. operativt fagansvar kulepunkt 1). På avdeling TØH er det praksis at programansvarlig fungerer som faglig koordinator. Med utgangspunkt i ramme/fagplaner, tilgjengelige ressurser, vedtatt studieprogram og kvalitetsrapporter vil vedkommende bidra i den permanente kvalitetssikringen av vedtatt faglig tilbud. Programansvarlig har også en sentral rolle i planlegging av påfølgende studieår. Det er en oppgave for alle involverte å sørge for kvaliteten i studietilbudet på det enkelte program. 
Dekanen har det formelle ansvaret for faglig kvalitet og rapporterer til avdelingsstyret og til rektor.
Kommentar: 
Fagansvaret for og kvalitetssikring på det enkelte emne, kurs eller fag skal fortsatt tilhøre den faglige tilsatte som har fått tildelt det enkelte emne, kurs eller fag i sin arbeidsavtale. 
Avdeling TØH ønsker å beholde ordningen med at programansvarlig har ansvaret for koordinering av kvalitetsarbeidet og for planlegging av fremtidige studietilbud.

Kvalitetsutvalget, avdelingsstyret og dekanen beholder sine ansvarsområder. 
Grunnenhet og behov for koordinering: Avdeling TØH har i dag tre programansvarlig med faglig koordineringsansvar for henholdsvis bachelorprogrammet og en for hver av de to masterprogrammene. Dette er en funksjonell ordning som vi ønsker å fortsette med. Sett i forhold til innhold og fagnivå, mener vi at alle tre programmene oppfyller kravet til en grunnenhet. Vi er derfor uenig i konklusjonen i andre avsnitt på side 13.

Kommentar:
Avdeling TØH ønsker å beholde den administrativt faglige oppdelingen i studieprogram. Dagens oppdeling i program oppfyller kravene til grunnenhet. Avdelingsstyret skal fortsatt ha oppgaven med å fatte vedtak om eventuelt endring av oppdeling og antall program etter innstilling fra dekan. 
Evalueringer og kvalitetsrapporter viser at det er et behov for en faglig programansvarlig på hvert program.
Rekruttering av programansvarlig. Akademiet har lange og gode tradisjoner for å velge instituttledere eller programansvarlige blant det vitenskapelige personalet på enhet
I utredningen er valg utelukket som rekrutteringsgrunnlag. Vi beklager dette.
Som nest beste ordning ønsker vi at avdelingsstyret oppnevner programansvarlige blant faglig tilsatte for perioder på to eller fire år. Dekanen skal være innstillende myndighet. Utlysning både internt og ekstern vil ikke være noen garanti for faglig dyktige og kvalifiserte programansvarlige. Dette vil også være en kostnadsdrivende tilsettingsprosedyre. Utredningen er høyst mangelfull i forhold til tilsatt programansvarliges rettigheter ut over funksjonsperioden som programansvarlig.
Kommentar: Dekanen bør fortsatt ha innstillingsmyndighet av programansvarlige. Avdelingsstyret vedtar oppnevnelse av programansvarlige. Avdelingsstyret skal fastsette funksjonsperiode og kompensasjon for ekstra arbeid.
Innholdet i funksjonen. HiST har i dag to nivå. For avdelingene er det viktig å opprettholde faglig autonomi og ansvar som både lov og regelverk hjemler. I forslaget som er ut på høring er det implisitt at avdelingsstyret og kvalitetsutvalget får redusert sitt ansvar og sine oppgaver. Delegasjon av oppgaver og ansvar til avdelingene lå til grunn både for Høgskolereformen i 1994. Dette er også hjemlet i dagens lov og regelverk. Hvis HiST endrer praksis og går inn for å ansette programansvarlige i et nytt sentralt tilsettingsutvalg, vil dette medføre en sentralisering uten at hensynet til faglig standard ved studieprogrammet blir ivaretatt. For å sikre faglighet i denne rollen og de ansattes innflytelse, ønsker avdeling TØH at programansvarlig funksjonen fortsatt kan forbli en tidsavgrenset faglig koordinatorfunksjon. Avdelingsstyret beholder ansvaret og faglig standard og innsikt sikres ved at funksjonen går på omgang mellom kollegaer.

Vi slutter oss til Knut Ole Lysøs kommentar på side 11.

Sluttkommentar. Tilsatte programansvarlige vil være kostnadsdrivende. Ved ekstern utlysning må krav til faglig nivå minst være på det nivå med de øvrige tilsatte på programmet. Slik utredningen foreligger er faglighet relatert til det enkelte program ikke godt nok ivaretatt.
Vår største betenkelighet med tilsetting, er at vi i praksis oppretter ny funksjon på et tredje nivå. Fagligheten i stillingen svekkes i forhold til dagens ordning som er basert på at faglige kollegaer i avgrensede tidsperioder koordinerer og bidrar til kvalitetssikring av faglig aktiviteten på et program. Programansvarlige bør ha kontakten med faget i hele funksjonsperioden. Det vil si at de både skal undervise og forske. Kompensasjon gis i form av avtale sabbatperioder eventuelt B-tillegg etter endt funksjonstid. 

På TØH ønsker vi å fortsette dagens praksis med programansvarlige som har et koordineringsansvar. En av de programansvarlige bør oppnevnes av avdelingsstyret som stedfortreder for dekanen i forbindelse med ferie o.l

